Büren zum Hof
Büüre (amtlech Büren zum Hof) isch es Dorf ir politische Gmeind Froubrunne, wo zum Verwautigschreis Bärn-Mittuland vom Kanton Bärn ir Schwyz ghört.

Geografi 
Büüre ligt am Oschtrand vom Rapperswiuer Platoo. D Flächi vor ehmalige Gmeind hed us 72,5 % langwirtschaftlecher Flächi, 18,3 % Waud u 9,3 % Sidligsflächi bstange. D Nachbergmeinde si Schaluune, Froubrunne, Etzukofe, Möuchi u Limpech gsi.

Gschicht 
Büüre isch zum erschte Mal gnennt worde im Jahr 1249 aus Burron. Bis zum 31. Dezämber 2009 het di damalig Gmeind zum Bezirk Froubrunne ghört. Uf e 1. Jänner 2014 hed Büüre mit de Gmeinde Etzukofe, Froubrunne, Graferied, Limpech, Möuchi, Schaluune u Zauggeried zur Gmeind Froubrunne fusioniert.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 2,7 % gläge.

Religion 
79,6 % vo de Ywohner si evangelisch-reformiert, 10,2 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 18,9 %, CVP 1,1 %, EVP 2,8 %, FDP 4,7 %. GLP 5,0 %, GP 14,8 %, SP 17,0 %, SVP 32,9 %, Suschtigi 2,8 %.

Gmeindspresidänt vo Büüre isch vor dr Fusion dr Heinz Marti gsi (Stang 2013).

Wirtschaft 
D Arbetslosigkeit isch im Jahr 2011 bi 0,7 % gläge.

Sprach u Dialäkt 
Bir Vouchszeuuig 2000 hei vo de 431 Ywohner 97,7 % Dütsch aus Houptsprach aaggää, 0,7 % Französisch u 0,2 % Italienisch.

Dr Dialäkt vo Büüre ghört zum Hochalemannisch.

Weblink 

 d Website vom Dorfverein Büre-Leist (buerenzumhof.ch)

Fuessnote 

Ort (Kanton Bärn)